EE จ่อปิดดีล “กัญชง” เพิ่ม 2-3 โปรเจกต์! ขึ้น XW 4 ก.พ.นี้ แจกวอแรนต์ 2:1
EE จ่อปิดดีล “กัญชง” เพิ่ม 2-3 โปรเจกต์ เตรียมขึ้นเครื่องหมาย XW 4 ก.พ.นี้ แจกวอแรนต์ให้แก่ผู้ถือหุ้นเดิมฟรีในอัตราส่วน 2 หุ้นเดิมต่อ 1 หุ้นใหม่ ฟาก‘นางฟ้ากัญชา’ ไฟแรงหนุนกลุ่มธุรกิจ เตรียมเปิดฟาร์มให้ชมครั้งแรก
2 ก.พ. 2565

บริษัท อีเทอเนิล เอนเนอยี จำกัด (มหาชน) หรือ EE เตรียมขึ้นเครื่องหมาย XW ในวันที่ 4 ก.พ. 2565 โดยการแจกวอแรนต์ให้แก่ผู้ถือหุ้นเดิมฟรีในอัตราส่วน 2 หุ้นเดิมต่อ 1 หุ้นใหม่ ขณะเดียวกันเตรียมปิดดีลกัญชงเพิ่มเข้ามาอีก 2-3 โครงการตามแผนที่วางไว้ ด้าน “นางฟ้ากัญชา” หรือ นางสาวอุนารินทร์ กิจไพบูลทวี แห่งหุ้นสายเขียว สั่งเปิดโรงเรือน Greenhouse ขนาด 9,000 ตร.ม. ณ ฟาร์มที่จังหวัดสระบุรี ช่วงต้นเดือนกุมภาพันธ์ โชว์ฟาร์มกัญชงเป็นครั้งแรก อีกทั้งมีเทคโนโลยีการปลูกและไฮไลต์เด็ดจากผลิตภัณฑ์ทดลองที่นางฟ้ากัญชาเป็นผู้ร่วมพัฒนาเอง ซึ่งจะต่อยอดออกมาเป็นสินค้าสร้างมูลค่าให้กับ EE ได้อย่างไรบ้าง ต้องติดตาม